Diari Oficial de la Generalitat Valenciana


Sumari del DOGV 7377, del 08-10-2014 (2014/9100)

RESOLUCIÓ de 6 d'octubre de 2014, del secretari autonòmic d'Economia i Ocupació, director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar l'ajuda addicional per a finançar la subscripció del conveni especial amb la Seguretat Social fins a 2013, dirigida als treballadors afectats pels expedients de regulació d'ocupació 76/2000 i 25/2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9100


Data del document
:   06-10-2014

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 6 d'octubre de 2014, del secretari autonòmic d'Economia i Ocupació, director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar l'ajuda addicional per a finançar la subscripció del conveni especial amb la Seguretat Social fins a 2013, dirigida als treballadors afectats pels expedients de regulació d'ocupació 76/2000 i 25/2001. [2014/9100]  
El Reial Decret 196/2010, de 26 de febrer, establix mesures per a facilitar la reinserció laboral, així com l'establiment d'ajudes especials i ajudes addicionals als treballadors afectats pels expedients de regulació d'ocupació 76/2000, de 8 de març i 25/2001, de 31 de juliol de 2001.  
  
Este reial decret va ser objecte d'adaptació a l'àmbit de la Generalitat mitjançant l'Orde 58/2010, de 29 de desembre de 2010, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001 de 31 de juliol de 2001, modificada per l'Orde 12/2011, de 20 de setembre, de la Conselleria d'Educació, Formació i Ocupació.  
Amb data 10 de setembre de 2014, s'ha publicat en el Diari Oficial de la Comunitat Valenciana l'Orde 30/2014, de 5 de setembre de 2014, de la Conselleria d'Economia, Indústria, Turisme i Ocupació, de modificació de l'Orde 58/2010, de 29 de desembre, de la Conselleria d'Economia, Hisenda i Ocupació, per la qual es regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol de 2001, en la qual es preveu una ajuda addicional a la ja prevista als efectes de finançar la subscripció d'un conveni especial amb la Seguretat Social per la pèrdua del nivell de cotització que hagen pogut patir tals treballadors com a conseqüència de la pèrdua d'ocupació.  
  
De conformitat amb allò que disposa l'article 3 del Reial Decret 196/2010, el finançament de les mesures regulades en el este s'efectua amb càrrec a la dotació pressupostària consignada a este efecte en el pressupost del Servici Públic d'Ocupació Estatal, corresponent la seua gestió a les comunitats autònomes amb competències en matèria de gestió de les polítiques actives d'ocupació.  
La Generalitat Valenciana va cursar en temps i forma la solicitud de l'habilitació del corresponent lliurament per a l'exercici 2013 en la forma determinada en l'article 10 del Reial Decret 196/2010. Respecte d'això, mitjançant una resolució de 30 d'abril de 2014, la Direcció General del Servici Públic d'Ocupació Estatal ha fet efectiu a la Comunitat Valenciana el lliurament dels fons destinats a finançar fins a l'anualitat 2013 les ajudes destinades als treballadors afectats pels expedients de regulació d'ocupació 76/2000, de 8 de març de 2001 i de 25/2001, de 31 de juliol de 2001, regulades pel Reial Decret 196/2010, de 26 de febrer, modificat pel Reial Decret 1783/2011, de 16 desembre.  
  
En conseqüència, procedix donar publicitat als crèdits destinats a finançar fins a 2013 les mesures regulades en l'Orde 30/2014 de 5 de setembre, que modifica l'Orde 58/2010, de 29 de desembre de 2010. I de conformitat amb l'article 47.11 del text refós de la Llei d'Hisenda Pública de la Generalitat Valenciana, aprovat per decret legislatiu de 26 de juny de 1991 i amb les disposicions addicional primera i final única de l'Orde 58/2010, resolc.  
  
Únic. Finançament  
Donar publicitat a la dotació pressupostària destinada a finançar l'ajuda addicional, fins a l'anualitat 2013, regulada en l'Orde 30/2014, de 5 de setembre, que modifica l'Orde 58/2010, de 29 de desembre, destinada als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol de 2001, als efectes de la subscripció d'un conveni especial amb la Seguretat Social, que es finançarà amb càrrec al capítol IV del subprograma 322.53, Plans Especials de Suport a l'Ocupació en Sectors Productius, codi de línia T7731000 «Ajudes especials als treballadors de SINTEL afectats per ERO», del pressupost per a 2014 del Servici Valencià d'Ocupació i Formació, per un import màxim de 236.497,00 euros.  
  
  
Contra este acte, que esgota la via administrativa, podran els interessats interposar un recurs contenciós administratiu en el termini de dos mesos, a comptar de l'endemà de la seua publicació, davant del Jutjat del Contenciós Administratiu del Tribunal Superior de Justícia de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'este mateix òrgan en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre que estimen procedent.  
  
València, 6 d'octubre de 2014.- El secretari autonòmic d'Economia i Ocupació i director general del Servef: Fernando Díaz Requena.